En arribar a l'apartament vam veure diferents desperfectes com que la porta del rentavaixella no hi era (tampoc s'aguantava sola) i l'extractor tampoc funcionava. En el mateix moment ho vam fer saber via whatsapp i ens van respondre que es comunicaria els desperfectes al propietari del pis per poder-los resoldre el més aviat possible.
A dia d'avui ja hem tornat i encara esperem que algú vagi a arreglar-ho.
D'altra banda, també cal esmentar que la neteja és insuficient. Quan vam entrar teníem un peluix i una joguina de nen petit al menjador, el plat de dutxa del lavabo estava ple de pèls, el sofà, no venien ganes ni de seure, estava ple de taques, les parets, estaven totes brutes. Per tant, tot això esmentat anteriorment, únicament és significat del poc que han revisat i netejat les coses.
Pel que fa a la cuina, està poc equipada, falten ganivets amb condicions, paelles, etc.
Per acabar, la ubicació de l'apartament no acaba de ser del tot bona, està situat en un barri als afores de Milà i l'ambient que el predomina no acaba de ser bo.